Rintarauhasen metyleenisinimerkkaus

Metyleenisinimerkkaus tarkoittaa erittävän maitotiehyeen merkitsemistä siniväri-varjo­aineseoksella ennen leikkausta.

# Toimenpiteeseen valmistautuminen

Tutkimuksen edellytyksenä on, että nänniä puristettaessa saadaan esille eritettä. Vältä rinnan puristelua toimenpidepäivän aamuna, ettei tiehyt tyhjene.

Ilmoita röntgenhenkilökunnalle, jos olet yliherkkä jodille.

# Toimenpiteen suorittaminen

Rinnan iho pestään pesunesteellä. Erittävään maitotiehyeeseen asetetaan ohut tylppä neula, josta ruiskutetaan pieni määrä metyleenisiniväri-varjoaineseosta. Rinnasta otetaan kaksi röntgenkuvaa puristamalla rintaa hetkeksi kahden levyn väliin. Tutkimus kestää ½-1 tuntia.

# Toimenpiteen jälkeen huomioitavaa

Toimenpiteen jälkeen menet vuodeosastolle tai leikkausosastolle odottamaan leikkausta.

# Yhteystiedot

Rintarauhasen metyleenisinimerkkauksia tehdään Oulun Yliopistollisen sairaalan **G-röntgenissä**, Kiviharjuntie 9, sisäänkäynti **G** (Avohoitotalo, R-kerros).

Jos haluat lisätietoja, voit soittaa arkipäivisin klo 13.00- 15.00 välillä puh. (08) 315 3625.